section_heading: Tehničke osobine
paragraph_text: Veyron pokreće Volkswagenov motor od 16 cilindara (dva motora od 8 cilindara spojena u jedan), 64 ventila i 1001 konjsku snagu. Motor hladi čak 10 hladnjaka. Mjenjač je BorgWarner-ov sedmostupanjski poluautomatski DSG i omogućuje promjenu brzine za vrijeme od 8 milisekundi. Koristi i specijalne Michelin gume koje mogu podnijeti velike brzine. Pri maksimalnoj brzini u jednoj sekundi u motor uđe zraka koliko prosječan čovjek udahne u četiri dana i puni spremnik goriva od 100 litara potroši za 12 minuta, dok bi se gume nakon 15 minuta potpuno rastopile.